发，如弩之发矢，度而思之，务求其中焉。言易则至于狂诞，言烦不免于支离。非圣贤之法言不敢道之于口，所以告来世之君子也。朕因而论之□：凡人所言，必求其合诸道理，准诸经传，然后可以为言也，夫言以文身也。《书》云：惟口起羞。《大学》云：言悖而出者，亦悖而□ 。《孝经》云：非先王之法言不敢道。斯之谓也。人之于言，必加谨焉，而人君之言，尤当谨之。先儒云：王言如丝，其出如纶：王言如纶，其出如綍 。人君之发号施令皆言也，令出之善则四海从焉；一或不善则四海违焉。故凡出一言，发一令，皆当合于大理之公。因诸人情之所向背，若或徒用